Idrettslaget Vega

Idrettslaget Vega fra Vega kommune i Nordland ble stiftet 1. januar 1959. Klubben har aktivitet innen bordtennis, fotball, seiling, skyting, svømming og volleyball.

IL Vegas seniorlag for menn spiller i 2014 i 5. divisjon Nordland avdeling 2 Helgeland (nivå 6). Seniorlaget for kvinner spilte i 2013 i Nordlands 7-erserie avdeling 2 Brønnøy, men klubben måtte trekke laget foran 2014-sesongen på grunn av mangel på spillere.Brønnøysunds Avis: Fire lokale lag trakk seg (s. 21, 29. april 2014, arkivert hos Retriever Norge) Hjemmebanen i fotball er SPAR-banen (kunstgress) på Gladstad.

Vega har hatt flere fotballspillere som har nådd et høyt nivå og spilt på landslaget.Brønnøysunds Avis: Cupjubel for BIL - Vil gå i cupheltenes fotspor (28. mars 2009, arkivert hos Retriever Norge) Mariann Mortensen ble cupmester for BUL i Oslo i 1978, 1979, 1980, 1982 og 1983,Norges Fotballforbund: Norgesmestere kvinner (1. juni 2011, besøkt 3. juni 2014) og fikk 45 landskamper. Hun var på Norges lag som ble europamestere i 1987.Norges Fotballforbund: Mariann Mortensen Kvistnes  (2. september 2011, oppdatert 12. april 2014, besøkt 3. juni 2014) Ingrid Andreassen ble cupmester for BUL i 1978, 1979, 1980 og 1982, og fikk 8 landskamper.Norges Fotballforbund: Ingrid Kathrine Andreassen  (2. september 2011, oppdatert 7. januar 2013, besøkt 3. juni 2014) Hugo Hansen ble cupmester for Bryne FK i 1987Norges Fotballforbund: Norgesmestere menn (1. juni 2013, besøkt 3. juni 2014) og fikk 14 A-landskamper.Norges Fotballforbund: Hugo-André Hansen  (19. juni 2009, oppdatert 11. april 2014, besøkt 3. juni 2014)

Svømmeren Tone Britt Korsvold Grimsø, med en rekke NM-gull og norske rekorder samt deltakelse på landslaget, bor på Vega, men er opprinnelig fra Bergen.NTB: 60 år 17. april: Pedagog Tone Britt Korsvold Grimsø, Grimsøen, 8980 Vega (29. mars 2006, arkivert hos Retriever Norge)

Tabell

Historie
Det første idrettslaget på Vega var Idrettslaget Kobben, som ble stiftet sør på øya i 1922. Dette idrettslaget var i virksomhet fram mot 2. verdenskrig. I 1938 ble Vega Arbeideridrettslag stiftet, og i omtrent samme tidsrom kom Gladstad Turn- og Idrettslag til. Alt av offisiell idrettsaktivitet på Vega lå nede under krigen, i likhet med i resten av landet.

Kort tid etter at freden kom ble det nytt liv i idretten på øya. 15. juni 1945 ble Åsen Idrettslag stiftet, en klubb som kan regnes som en fortsettelse av IL Kobben. Rundt 1950 skiftet Åsen IL navn til Vegakameratene.

21. juli 1945 ble Vega Arbeideridrettslag og Gladstad Turn- og Idrettslag slått sammen til Vega Idrettslag. Høsten 1958 vedtok Vegakameratene og Vega Idrettslag å slå seg sammen. Den nye klubben fikk navnet Idrettslaget Vega, med stiftelsesdato 1. januar 1959. Navnelikheten med den ene av de to tidligere klubbene var ikke ukontroversiell; på flere påfølgende årsmøter ble navnesaken tatt opp, uten at det kom til noen endring.IL Vega: Historikk (udatert, arkivert hos Internet Archive)

Alt den første sesongen, 1959, vant fotballaget til IL Vega sin avdeling i daværende 3. divisjon. De vant kvalifiseringen om opprykk mot IK Grand, og møtte blant andre SFK Bodø/Glimt i 2. divisjon året etter. Men det ble med bare én sesong i den divisjonen, IL Vega greide ikke å hevde seg, og rykket rett ned igjen.

I 1970 sto gressbanen på Gladstad klar. Ny kunstgressbane sto ferdig samme sted i 2008, kalt SPAR-banen, etter sponsoren SPAR.Brønnøysunds Avis: SPARte ikke på godordene (10. juni 2008, arkivert hos Retriever Norge)

Navnet Vegakameratene ble gjenopplivet i 2008 da futsallaget Vega Futsal, med base i Trondheim, skiftet navn til Vegakameratene Futsal etter at de hadde kvalifisert seg for eliteserien. Futsallaget vurderte å melde seg inn i IL Vega, men valgte å forbli uavhengige, og har ingen direkte tilknytning til IL Vega eller den gamle klubben Vegakameratene.Brønnøysunds Avis: Utfordrer klubbene på Sør-Helgeland (18. september 2008, arkivert hos Retriever Norge)

Kilder
Hovedkilder
Hjemmeside på Speaker.no (besøkt 3. juni 2014)
Norges Fotballforbund: IL Vega (besøkt 3. juni 2014)
Haakon O. Wika: Vega bygdebok. Bind II. Vega kommune, Bodø 1968 (s. 265-266, digitalisert av Nasjonalbiblioteket)
Brønnøysunds Avis: Fra Åsen til Riga (s. 13-15, 29. juni 2013, arkivert hos Retriever Norge)
Brønnøysunds Avis: Vega idrettslag feirer 50 år (21. november 2009, arkivert hos Retriever Norge)
Brønnøysunds Avis: Vegakameratene og Vega IL fyller 60 (10. juni 2005, arkivert hos Retriever Norge)
Terminlister og tabeller hos Norges Fotballforbund (besøkt 3. juni 2014)

Andre kilder

Kategori:Idrettslag i Nordland
Kategori:Idrettslag etablert i 1959
Kategori:Fotballag i Nordland
Kategori:Fotballag etablert i 1959
Kategori:Vega
Kategori:Seilforeninger i Norge